La Diputació lliura el Catàleg de camins municipals a l'Ajuntament — Informació i notícies sobre tot el que passa al Baix Llobregat i l'Hospitalet del Llobregat
Lunes, 3 de octubre de 2016 | Leída 23 veces
La Diputació lliura el Catàleg de camins municipals a l'Ajuntament
El document analitza les vies municipals existents en el terme municipal
La Diputació de Barcelona ha realitzat el Catàleg de camins municipals de Collbató, un document que analitza les vies municipals existents en el terme municipal. El treball ha estat lliurat pel diputat d'Infraestructures Viàries i Mobilitat, Jordi Fàbrega, a l'alcalde de Collbató, Miquel Solà.
El catàleg ha inventariat un total de 18 camins escollits d'acord amb les indicacions dels tècnics encarregats de la redacció i representants de l'Ajuntament, entre els quals hi ha regidors i tècnics. A partir d'aquesta informació de base formada per un seguit de paràmetres referents a la seva geometria, funcionalitat, estat de conservació, amplada i tipus de ferm, es va realitzar un treball de camp amb visites al conjunt de camins i es van recollir dades descriptives pel seu posterior processament informàtic.
De cada camí s'ha confeccionat una fitxa resum de les seves característiques, un plànol de situació a escala 1:5.000 en la que es defineix el seu traçat i la seva numeració en PK, la toponímia complementària i els elements més remarcables, a més d'un recull fotogràfic.